**ŠKOLSKI MEDITERANSKI VRT OSNOVNE ŠKOLE STOJA**

**Školski mediteranski vrt** u kružnom dijelu krasi raznoliko ljekovito bilje koje smo prije nekoliko godina zasadili u sklopu projekta ,,Ljekovito bilje,, pa tu možemo pronaći **lavandu, ružmarin, mentu, melisu, kadulju i lovor**. U sredini kružnog dijela nalazi se stara šterna koju smo uredili i obnovili u sklopu projekta,, Stari zanati,,. Ostali dio školskog vrta krase osam stabala maslina i tri stabla šipka (nara). Uz dio ograde školskog vrta zasadili smo ruže penjačice i ruže stablašice, a želja nam je novim sadnicama još više oplemeniti taj prostor .

Učenici Osnovne škole Stoja vole boraviti u školskom vrtu i žele sudjelovati u akcijama uređenja školskog okoliša.

Naš školski vrt sada krase novi stolovi i klupe, kojima su se učenici silno razveselili.

 Vrijedni „Mladi vrtlari“ cijelu zimu vode brigu o našemu vrtu i počinju razmišljati o proljetnim radovima – koje bismo cvijeće mogli posaditi, koje povrće posijati?

Veselimo se novim, proljetnim bojama kojima će se uskoro ukrasiti naš lijepi, školski vrt.

 Mladi vrtlari s učiteljicom

 Helenom Karaibrahimović